CELEX: 52021DP0218
Language: et
Date: 2021-05-18 00:00:00
Title: Euroopa Parlamendi 18. mai 2021. aasta otsus ettepaneku kohta nimetada ametisse Euroopa Kindlustus- ja Tööandjapensionide Järelevalve (EIOPA) eesistuja (N9-0022/2021 – C9-0163/2021 – 2021/0901(NLE))

12.1.2022   
            
            
               ET
            
            
               Euroopa Liidu Teataja
            
            
               C 15/230
            
         
      P9_TA(2021)0218
      Euroopa Kindlustus- ja Tööandjapensionide Järelevalve (EIOPA) eesistuja ametissenimetamine: kandidaat Petra Hielkema
      Euroopa Parlamendi 18. mai 2021. aasta otsus ettepaneku kohta nimetada ametisse Euroopa Kindlustus- ja Tööandjapensionide Järelevalve (EIOPA) eesistuja (N9-0022/2021 – C9-0163/2021 – 2021/0901(NLE))
      (Nõusolek)
      (2022/C 15/26)
      
         Euroopa Parlament,
      
                  —
               
               
                  võttes arvesse Euroopa Kindlustus- ja Tööandjapensionide Järelevalve eesistuja ametikohale sobivate kandidaatide nimekirja, mille järelevalvenõukogu koostas 22. märtsil 2021,
               
            
                  —
               
               
                  võttes arvesse nõukogu 6. mai 2021. aasta kirja, milles tehakse ettepanek nimetada Euroopa Kindlustus- ja Tööandjapensionide Järelevalve eesistujaks Petra Hielkema (C9-0163/2021),
               
            
                  —
               
               
                  võttes arvesse Euroopa Parlamendi ja nõukogu 24. novembri 2010. aasta määruse (EL) nr 1094/2010 (millega asutatakse Euroopa Järelevalveasutus (Euroopa Kindlustus- ja Tööandjapensionide Järelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/79/EÜ) (1) artikli 48 lõiget 2,
               
            
                  —
               
               
                  võttes arvesse oma 14. märtsi 2019. aasta resolutsiooni soolise tasakaalu kohta kandidaatide esitamisel ELi majandus- ja rahandusalastele ametikohtadele (2),
               
            
                  —
               
               
                  võttes arvesse oma 16. jaanuari 2020. aasta resolutsiooni majandus- ja rahaliidu institutsioonide ja asutuste kohta: huvide konflikti ennetamine pärast avalikus sektoris töötamist (3),
               
            
                  —
               
               
                  võttes arvesse kodukorra artiklit 131,
               
            
                  —
               
               
                  võttes arvesse majandus- ja rahanduskomisjoni raportit (A9-0162/2021),
               
            
                  A.
               
               
                  arvestades, et Euroopa Kindlustus- ja Tööandjapensionide Järelevalve eesistuja ametiaeg lõppes 28. veebruaril 2021;
               
            
                  B.
               
               
                  arvestades, et nõukogu tegi 6. mail 2021 ettepaneku nimetada Petra Hielkema Euroopa Kindlustus- ja Tööandjapensionide Järelevalve eesistujaks viieaastaseks ametiajaks vastavalt määruse (EL) nr 1094/2010 artikli 48 lõigetele 2 ja 3;
               
            
                  C.
               
               
                  arvestades, et majandus- ja rahanduskomisjon korraldas 10. mail 2021 Petra Hielkema kuulamise, kus kandidaat esines avasõnavõtuga ja vastas seejärel parlamendikomisjoni liikmete küsimustele;
               
            
               
                  1.
               
               
                  annab nõusoleku Petra Hielkema nimetamiseks Euroopa Kindlustus- ja Tööandjapensionide Järelevalve eesistujaks;
               
            
               
                  2.
               
               
                  teeb presidendile ülesandeks edastada käesolev otsus nõukogule, komisjonile, Euroopa Kindlustus- ja Tööandjapensionide Järelevalvele ning liikmesriikide valitsustele.
               
            
         (1)  ELT L 331, 15.12.2010, lk 48.
      
         (2)  ELT C 23, 21.1.2021, lk 105.
      
         (3)  Vastuvõetud tekstid, P9_TA(2020)0017.